लाल, हरे, पीले, नीले रंगों से सराबोर हो सब नाचते गाते हैं। बच्चे हाथों में रंगों वाली पिचकारी लिए एक दूसरे पर रंग फेकने की होड़ में लग जाते हैं। बड़े बूढ़े एक दूसरे के माथे और मुँह को गुलाल से रंग कर गले मिलते हैं और होली की बधाईयाँ देते दिखते हैं। कभी कभी बच्चे अपनी पिचकारी से बड़ों पर रंग फ़ेंक खिलखिलाते हुए भाग जाते है लेकिन इस शेतानी पर सब हँस देते हैं। कोई ढोल बजाता है तो कोई अपने सुरीले स्वर में गाना सुना सबको मोहित कर लेता है तो कोई अपनी नाचने की कला दिखा सबको उसके साथ नाचने को ललचाता हैं।